News Update: ชาวฮ่องกงเฮ ได้เที่ยวแล้ว จองตั๋วเครื่องบินเพิ่ม 400% จุดหมายหลักคือ โอซาก้า โตเกียว และกรุงเทพฯ ส่วนยอดจองเที่ยวบินไปฮ่องกงเพิ่มขึ้น 155% - FINNOMENA
เว็บไซต์ Trip.com ของฮ่องกง รายงานยอดจอดตั๋วเครื่องบินขาออกจากฮ่องกงในช่วงสุดสัปดาห์ที่ผ่านมา (24 - 25 ก.ย.) เพิ่มขึ้น 400%
27 ก.ย. 2565

เว็บไซต์ Trip.com ของฮ่องกง รายงานยอดจอดตั๋วเครื่องบินขาออกจากฮ่องกงในช่วงสุดสัปดาห์ที่ผ่านมา (24 – 25 ก.ย.) เพิ่มขึ้น 400% เมื่อเทียบกับสุดสัปดาห์ก่อนหน้า (17 – 18 ก.ย.) หลังรัฐบาลฮ่องกงประกาศผ่อนคลายมาตรการควบคุมโควิด รวมถึงยกเลิกการกักตัวที่โรงแรม
ชาวฮ่องกงส่วนใหญ่จองเดินทาช่วงวันหยุดยาวแห่งชาติต้นเดือน ต.ค. รวมถึงช่วงคริสมาสต์ โดยระยะเวลาเฉลี่ยอยู่ที่ประมาณ 3-4 วัน และมีภูมิภาคเอเชียเป็นจุดหมายปลายทางยอดนิยม
5 จุดหมายปลายทางยอดนิยมของชาวฮ่องกงคือ กรุงเทพ โซล โตเกียว สิงคโปร์ และโอซาก้า โดยยอดจองตั๋วเครื่องบินไปโอซาก้าในสุดสัปดาห์ที่แล้วพุ่งขึ้นถึง 7,300% จากสุดสัปดาห์ก่อนหน้า
ส่งผลให้ราคาหุ้น Trip.com ในตลาดหุ้นฮ่องกงปรับตัวขึ้นมาถึง 6.7% เมื่อวานนี้ (26 ก.ย.) ต่อเนื่องจากการเพิ่มขึ้น 5.1% ในวันศุกร์ที่ผ่านมา (23 ก.ย.)
ส่วนการเดินทางขาเข้ามายังฮ่องกงนั้น ยอดจองตั๋วเครื่องบินเพิ่มขึ้น 155% เทียบกับสุดสัปดาห์ก่อนหน้า โดยระยะเวลาเฉลี่ยที่ผู้เข้าพักจองโรงแรมอยู่ที่ 5 วัน
Eddy Yip หัวหน้าฝ่ายอีคอมเมิร์ซในฮ่องกงและไต้หวันระบุว่า นักท่องเที่ยวจากต่างประเทศอาจต้องใช้เวลาในการทำความเข้าใจนโยบาย 0+3 ของฮ่องกง ที่มีข้อจำกัดใน 3 วันแรกที่เดินทางมาถึง เช่น ไม่อนุญาตให้เข้าไปในบาร์และร้านอาหาร แต่บริษัทเชื่อว่ายอดจองขาเข้ามายังฮ่องกงจะเพิ่มขึ้นอย่างมากในช่วงไตรมาสที่ 4
ข้อมูลดังกล่าวสอดคล้องกับผู้ร่วมก่อตั้งและ COO ของ Klook ระบุว่า จุดหมายปลายทางอันดับ 1 ของชาวฮ่องกงคือ ญี่ปุ่น ตามมาด้วยกรุงเทพ โดยหลายคนใช้โอกาสจากวันหยุดยาวในเดือน ต.ค. และอดใจรอไม่ไหวที่จะกลับไปเที่ยว
อ้างอิง:
https://www.bloomberg.com/news/articles/2022-09-26/flight-bookings-out-of-hong-kong-leap-400-with-osaka-up-7-300
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ฮ่องกง
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA